《劝农》
宋代·谢谔

莫入州衙与县衙，劝君勤理旧生涯。
池塘多放聊添税，田地深耕足养家。
教子教孙须教义，栽桑栽柘胜栽花。
闲非闲是都休管，渴饮清泉困饮茶。

作者简介：谢谔（1121～1194），字昌国，号艮斋，一说定斋，人称艮斋先生、桂山先生，新喻（今属江西）人。绍兴二十七年进士。历官乐安尉、吉州录事参军、知分宜县、监察御史、御史中丞、工部尚书，以提举太平兴国宫而归，皆有惠政，尝学于郭雍，传程颐之学，教弟子数百人，重躬行，有文集。